Jaapani peaminister ja Hiina RV president leppisid kolmapäeval kokku lahendada territoriaalsed vaidlused ja hakata pidama regulaarseid tippkohtumisi, et lõdvendada aastakümnetepikkusi pingeid.
Riikide suhteid on rikkunud vaidlused Jaapani Teise maailmasõja aegse agressiooni ja Ida-Hiina mere maagaasiväljade üle, teatab AFP.
Jaapan peab aga Hiinat oma peamiseks kaubanduspartneriks ning Peking soovib vabaneda kohalikest hõõrumistest, et hakata globaalse jõuna suuremat rolli mängima.
Ühisavalduses kutsuti riikide juhte üles pidama kord aastas vaheldumisi Hiinas ja Jaapanis tippkohtumisi ning lubatakse hakata tegema koostööd globaalse kliimasoojenemise vastu.